**Канстанцін фон Ноц** (ням.: Konstantin von Notz, нар. 21 студзеня 1971, Мёльн, Шлезвіг-Гольштэйн, ФРГ) — нямецкі юрыст і палітык. Дэпутат Бундэстагу з 2009 года ад партыі «Саюз 90/Зялёныя».

Ранняе жыццё і адукацыя
-----------------------

Адзін з двух сыноў нямецкага юрыста Фрыдхельма фон Ноца  (ням.) (бел. Канстанцін вырас у Гамбургу і Франкфурце-на-Майне. Ён вывучаў права ў Гейдэльбергскім універсітэце з 1993 па 1998 год.

Палітычная кар’ера
------------------

Фон Ноц стаў дэпутатам Бундэстагу па выніках парламенцкіх выбараў у Германіі 2009 года. У свой першы заканадаўчы тэрмін з 2009 па 2013 год працаваў у Камітэце ўнутраных спраў і быў прэс-сакратаром сваёй парламенцкай групы па ўнутраных справах і лічбавай палітыцы.

Пасля парламенцкіх выбараў у Германіі 2013 года быў прызначаны віцэ-старшынёй сваёй парламенцкай групы пад кіраўніцтвам сустаршыняў Катрын Гёрынг-Экарт і Антона Хофрайтэра  (ням.) (бел.. У гэтай якасці выконваў функцыі каардынатара заканадаўчых ініцыятыў групы па ўнутраных і прававых пытаннях, а таксама прэс-сакратара па лічбавай палітыцы. Ён таксама ўзначальваў парламенцкую групу партыі «Саюз 90/Зялёныя» ў парламенцкім камітэце, які расследуе шпіёнскі скандал з АНБ  (ням.) (бел. і камітэце па лічбавым парадку дня  (ням.) (бел..

З 2018 года з’яўляецца членам Парламенцкага кантрольнага органа  (ням.) (бел. які ажыццяўляе нагляд за спецслужбамі Германіі: Федэральнай разведвальнай службай, Федэральнай службай абароны канстытуцыі Германіі і Службай ваеннай контрвыведкі  (укр.) (бел.. Ён таксама далучыўся да Камітэта па выбарах суддзяў, які адказвае за прызначэнне Федэральнага канстытуцыйнага суду Германіі  (укр.) (бел..

У дадатак да даручэнняў камітэтаў фон Ноц з 2009 года займае пасаду намесніка старшыні парламенцкай групы дружбы па сувязях з краінамі Балтыі.

Пад эгідай праграмы хроснага бацькоўства над актывістамі за правы чалавека фон Ноц з 2013 года павышае дасведчанасць аб працы кубінскага дысідэнта Антоніа Радзілеса  (чэшск.) (бел.. 16 чэрвеня 2021 года ўзяў шэфства над Леанідам Судаленкам, беларускім праваабаронцам і палітычным зняволеным.

Іншыя віды дзейнасці
--------------------

* Член Стратэгічнай кансультацыйнай рады фонду «Stiftung Datenschutz  (ням.) (бел.»
* Член Асамблеі сябраў Фонду Генрыха Бёля  (укр.) (бел. (з 2009 года)
* Член апякунскага савета недзяржаўнай арганізацыі «Liquid Democracy» (з 2009 года)
* Член апякунскага савета Фонду Ота фон Бісмарка  (ням.) (бел.
* Член міжнароднай недзяржаўнай арганізацыі «Transparency International  (польск.) (бел.»
* Член Кансультатыўнага савета па канфідэнцыяльнасці даных «Deutsche Telekom» (2009—2013 гады)
* Старшыня Кансультатыўнага савета Форуму грамадскай бяспекі будучыні (2009—2013 гады)

Зноскі
------

1. ↑  Stammdaten aller Abgeordneten des Deutschen Bundestages Праверана 13 красавіка 2018.<a href='https://wikidata.org/wiki/Track:Q51850225'></a>
2. ↑  Konstantin von Notz // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  *Deutsche Nationalbibliothek* Агульны нарматыўны кантроль — 2012—2016. Праверана 21 снежня 2014.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
4. ↑  Dr. Konstantin von Notz, Bündnis 90/Die Grünen, Бундэстаг,  (ням.)
5. ↑  Einsatz für einen inhaftierten kubanischen Blogger Бундэстаг, August 13, 2013.
6. ↑  Members of the German Bundestag and the European Parliament sponsor Eduard Kudyniuk, Leanid Sudalenka and Volha Klimkova (англ.).  Libereco — Partnership for Human Rights (15 чэрвеня 2021). Архівавана з першакрыніцы 23 верасня 2021. Праверана 23 верасня 2021.
7. ↑  Advisory Board Stiftung Datenschutz  (ням.) (бел..
8. ↑  Board of Trustees **(нявызн.)**. Архівавана з першакрыніцы 4 жніўня 2018.

Спасылкі
--------

* von-notz.de — афіцыйны сайт
* Старонка Канстанціна фон Ноца на сайце Бундэстагу

|  |  |
| --- | --- |
| ⚙️   У сацыяльных сетках | Facebook · Facebook · Твітэр |
| Фота, відэа і аўдыё | Instagram |
| Слоўнікі і энцыклапедыі | OpenSanctions |
| 

| Нарматыўны кантроль |
| --- |
| GND: 124665764 · ISNI: 0000 0000 3998 0561 · LCCN: n2006031877 · NTA: 40141342X · SUDOC: 075981424 · VIAF: 10785484 |

 |